Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 202/13/8811	Trebišov, 11.6.2013
EEČ : 2-69-300-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 12.02.2013 v čase okolo 13.05 hod. z lesného porastu č. JPRL 14800 v katastrálnom území obce XXXXX, z porastu na parcele č. 1216/1 odcudzil drevnú hmotu - hrab v celkovom množstvo 0,40mł, čím pre XXXXX spôsobil škodu vo výške 12,10 €, 

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
	Uznesením povereného príslušníka OO PZ Michaľany, sp.zn. ORP-252/MI-TV-2013 zo dňa 28.02.2013 je obvinený XXXXX stíhaný za prečin krádeže podľa § 212 ods. 2 písm. d Tr. zák. na tom skutkovom základe, ako je to uvedené vo výrokovej časti tohto uznesenia.

	Preskúmaním vyšetrovacieho spisu som zistil, že obvinený XXXXX bol odsúdený trestným rozkazom Okresného súdu v Trebišove sp.zn. 4T20/2013 zo dňa 13.02.2013, ktorý nadobudol právoplatnosť 02.03.2013 za prečin porušovania domovej slobody podľa § 194 ods. 2 Tr. zák. k trestu odňatia slobody v trvaní 1 rok, výkon ktorého bol podmienečne odložený na skúšobnú dobu v trvaní 2 roky. 

	Podľa § 212 ods. 2 Tr. zák. za prečin krádeže môže byť uložený trest odňatia slobody v trvaní až na 2 roky.  

	Vzhľadom k tomu, že obvinenému bol uložený trest v trvaní 1 rok s podmienečným odkladom na 2 roky je trest, ku ktorému môže viesť trestné stíhanie v tejto tr. veci celkom bez významu už popri treste, ktorý bol obvinenému už uložený za iný čin.

Preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Miroslav Kohan
prokurátor